Christian August Lorentzen

Christian August Lorentzen (født 10. august 1749 i Sønderborg, død 8. mai 1828 i KøbenhavnWeilbachs Kunstnerleksikon oppgir 27. juli 1749 som dåpsdato, Dansk biografisk leksikon har dette som fødselsdato. I sistnevnte artikkel fremgår det at han hele livet oppga alderen syv år for lavt til Københavns folketællinger. Gravstenen ved Garnisons kirke har fødselsdatoen 10. august 1749.
) var en dansk kunstmaler.

Han har muligens vært elev ved Det Kongelige Danske Kunstakademi under Peder Als og Johan Mandelberg, men det har vært vanskelig å dokumentere utdannelsen hans. Han var i Nederland, Belgia og Frankrike i  1779-1782. 
miniatyr|venstre|Københavns bombardement natten mellom 4. og 5. september 1807 sett fra Kongens Nytorv.
miniatyr|venstre|«Vue de Stubbe-Lian». Påskrift: «Peint par Lorentzen / Vue de Stubbe-Lian / a une lieue de Christiania en Norvège, / La Collection se vend chez l'auteur G. Haas Graveur du Roi». Eksemplar i Oslo Museums eie.
Etter hjemkomsten fikk han flere bestillinger på portretter og var i samtiden en søkt portrettermaler ved siden av Jens Juell. I tillegg utførte han sjangermalerier av folkelig karakter og malerier av slag og landskaper.

I 1792 besøkte han Norge og malte deretter en rekke landskaper, særlig fossebilder, som ble stukket av Georg Haas og Heinrich Grosch i 43 store kolorerte blad. Nasjonalgalleriet i Oslo eier «Utsyn fra Tistedalen mot Halden» (1793), «Innløpet 
til Halden», «Tistedalselva», «Sarpfossen» (1795), «Hønefossen» (1797) og to portretter.

Lorentzen ble professor ved Modelskolen etter Juel i 1803 og var i 1809–10 akademiets direktør etter Nicolai Abildgaard. 

 Noter 

 Referanser 



Kategori:Danske malere
Kategori:Professorer ved Det Kongelige Danske Kunstakademi
Kategori:Medlemmer av Det Kongelige Akademi for de Skønne Kunster
Kategori:Personer fra Sønderborg
Kategori:Fødsler i 1749
Kategori:Dødsfall i 1828